-Собирачката дејност на Марко Цепенков

Од сите собирачи на македонското народно творештво, Марко Цепенков има временски најдолга запишувачка практика - повеќе од 40 години собирал народни умотворби. Освен тоа, за разлика од другите најистакнати собирачи на македонските народни умотворби - [браќата Миладиновци](https://mk.wikipedia.org/wiki/%D0%91%D1%80%D0%B0%D1%9C%D0%B0_%D0%9C%D0%B8%D0%BB%D0%B0%D0%B4%D0%B8%D0%BD%D0%BE%D0%B2%D1%86%D0%B8), [Кузман Шапкарев](https://mk.wikipedia.org/wiki/%D0%9A%D1%83%D0%B7%D0%BC%D0%B0%D0%BD_%D0%A8%D0%B0%D0%BF%D0%BA%D0%B0%D1%80%D0%B5%D0%B2), [Стефан Верковиќ](https://mk.wikipedia.org/wiki/%D0%A1%D1%82%D0%B5%D1%84%D0%B0%D0%BD_%D0%92%D0%B5%D1%80%D0%BA%D0%BE%D0%B2%D0%B8%D1%9C), кои во својот фонд собрани [фолклорни](https://mk.wikipedia.org/wiki/%D0%A4%D0%BE%D0%BB%D0%BA%D0%BB%D0%BE%D1%80) материјали имаат и такви што ги добиле од други запишувачи, Марко Цепенков лично самиот ги запишал своите фолклорни и етнолошки материјали. И по вкупниот фонд на собраните народни умотворби, како и по жанровската разновидност на собраните фолклорни материјали, Марко Цепенков е најзначајниот собирач на македонските народни умотворби [[белешка 2]](https://mk.wikipedia.org/wiki/%D0%9C%D0%B0%D1%80%D0%BA%D0%BE_%D0%A6%D0%B5%D0%BF%D0%B5%D0%BD%D0%BA%D0%BE%D0%B2#cite_note-vg_2-6)[[5]](https://mk.wikipedia.org/wiki/%D0%9C%D0%B0%D1%80%D0%BA%D0%BE_%D0%A6%D0%B5%D0%BF%D0%B5%D0%BD%D0%BA%D0%BE%D0%B2#cite_note-tom1-7).

Во вкупниот број на публикувани и непубликувани негови дела можат да се набројат повеќе од 5500 [пословици](https://mk.wikipedia.org/w/index.php?title=%D0%9F%D0%BE%D1%81%D0%BB%D0%BE%D0%B2%D0%B8%D1%86%D0%B0&action=edit&redlink=1) и [поговорки](https://mk.wikipedia.org/wiki/%D0%9F%D0%BE%D0%B3%D0%BE%D0%B2%D0%BE%D1%80%D0%BA%D0%B0), 800 [приказни](https://mk.wikipedia.org/w/index.php?title=%D0%9F%D1%80%D0%B8%D0%BA%D0%B0%D0%B7%D0%BD%D0%B0&action=edit&redlink=1), 150 [песни](https://mk.wikipedia.org/wiki/%D0%9F%D0%B5%D1%81%D0%BD%D0%B0), 100 [гатанки](https://mk.wikipedia.org/wiki/%D0%93%D0%B0%D1%82%D0%B0%D0%BD%D0%BA%D0%B0), 400 [верувања](https://mk.wikipedia.org/w/index.php?title=%D0%92%D0%B5%D1%80%D1%83%D0%B2%D0%B0%D1%9A%D0%B5&action=edit&redlink=1) и [клетви](https://mk.wikipedia.org/wiki/%D0%9A%D0%BB%D0%B5%D1%82%D0%B2%D0%B0), 300 [благослови](https://mk.wikipedia.org/wiki/%D0%91%D0%BB%D0%B0%D0%B3%D0%BE%D1%81%D0%BB%D0%BE%D0%B2), 350 [баења](https://mk.wikipedia.org/w/index.php?title=%D0%91%D0%B0%D0%B5%D1%9A%D0%B5&action=edit&redlink=1), 2900 [соништа](https://mk.wikipedia.org/wiki/%D0%A1%D0%BE%D0%BD) и нивни толкувања, 70 детски игри, јазичен и етнолошки материјал ([речник](https://mk.wikipedia.org/wiki/%D0%A0%D0%B5%D1%87%D0%BD%D0%B8%D0%BA), тајни [јазици](https://mk.wikipedia.org/wiki/%D0%88%D0%B0%D0%B7%D0%B8%D0%BA), описи на [занаети](https://mk.wikipedia.org/wiki/%D0%97%D0%B0%D0%BD%D0%B0%D0%B5%D1%82), [обичаи](https://mk.wikipedia.org/w/index.php?title=%D0%9E%D0%B1%D0%B8%D1%87%D0%B0%D1%98&action=edit&redlink=1), [обреди](https://mk.wikipedia.org/wiki/%D0%9E%D0%B1%D1%80%D0%B5%D0%B4), реквизити од домашниот материјален живот и народната аргономија и сл.). Во финалната песна од својата автобиографија, Цепенков вели дека ги напишал, за да остави вечен спомен на својот мил „бугарски“ народ.

Своите запишани фолклорни и етнолошки материјали Марко Цепенков ги собрал претежно од [Прилеп](https://mk.wikipedia.org/wiki/%D0%9F%D1%80%D0%B8%D0%BB%D0%B5%D0%BF) и неговата околина, но и од [Битолско](https://mk.wikipedia.org/wiki/%D0%91%D0%B8%D1%82%D0%BE%D0%BB%D0%B0), [Скопско](https://mk.wikipedia.org/wiki/%D0%A1%D0%BA%D0%BE%D0%BF%D1%98%D0%B5), [Штипско](https://mk.wikipedia.org/wiki/%D0%A8%D1%82%D0%B8%D0%BF), [Велешко](https://mk.wikipedia.org/wiki/%D0%92%D0%B5%D0%BB%D0%B5%D1%81) и [Дебарско](https://mk.wikipedia.org/wiki/%D0%94%D0%B5%D0%B1%D0%B0%D1%80). Соодветно на обемниот фонд собрани народни умотворби, голем е и бројот на интерпретаторите од кои Цепенков ги слушал и запишувал своите фолклорни материјали.

Автор е на драмското дело „Црне Војвода“, а неговата автобиографија претставува богат извор за проучување на целокупниот живот во Прилеп.